**Broj RKP-a:** 28348

**Matični broj:** 02544369

**OIB:** 82071829681

**Naziv obveznika:** OPĆINA GORNJA STUBICA

**Pošta i mjesto:** 49245, Gornja Stubica

**Ulica i kućni broj:** Trg Svetog Jurja 2

**Razina:** 23

**Šifra djelatnosti:** 8411 – Opće djelatnosti javne uprave

**IBAN: HR5023400091812500007**

**Šifra općine:** 01252

**BILJEŠKE UZ KONSOLIDIRANE FINANCIJSKE IZVJEŠTAJE ZA RAZDOBLJE**

**OD 01.01. DO 31.12.2024. GODINE**

Konsolidirani financijski izvještaji u sustavu proračuna jesu izvještaji u kojima se podaci za više međusobno povezanih proračuna i/ili proračunskih korisnika prezentiraju kao da se radi o jedinstvenom subjektu. Kranji cilj konsolidacije u sustavu proračuna je dobiti informacije o općoj državi/općem proračunu kao cjelini.

Zakonom o proračunu ( Narodne novine broj 144/21), Pravilnikom o proračunskom računovodstvu i računskom planu ( Narodne novine broj 124/14, 115/15, 87/16, 126/19, 108/20), te Pravilnikom o financijskom izvještavanju u proračunskom računovodstvu ( Narodne novine broj 37/22) propisana je konsolidacija.

Financijski izvještaji na kojima se provodi proces konsolidacije su:

1. Izvještaj o prihodima i rashodima, primicima i izdacima na Obrascu: PR-RAS
2. Bilancu na Obrascu: BIL
3. Izvještaj o rashodima prema funkcijskom klasifikaciji na Obrascu: RAS-funkcijski
4. Izvještaj o promjenama u vrijednosti i obujmu imovine i obveza na Obrascu: P-VRIO
5. Izvještaj o obvezama na Obrascu: OBVEZE

Pored navedenih obrazaca financijskih izvještaja, obveznici sastavljaju i bilješke uz financijske izvještaje, koje predstavljaju dopune podataka uz financijske izvještaje.

Općina Gornja Stubica ima jednog proračunskog korisnika, Dječji vrtić Jurek ( RKP: 52276) koji samostalno djeluje od 02. studenog 2021. godine. Osnivač vrtića je Općina Gornja Stubica.

**1. IZVJEŠTAJ PR-RAS**

**Bilješke uz račun iz računskog plana – šifra 6 - PRIHODI POSLOVANJA**

U izvještajnom razdoblju Proračun je izvršen kako slijedi:

|  |  |  |
| --- | --- | --- |
| X678 | Ukupni prihodi i primici | 4.393.349,16 |
| Y345 | Ukupni rashodi i izdaci | 5.860.609,37 |
| Y005 | Manjak prihoda i primitaka tekućeg razdoblja | 1.467.260,21 |
| 9221-9222 | Višak prihoda i primitaka – preneseni iz prijašnjih godina | 1.297.149,40 |
| Y006 | Manjak prihoda i primitaka za pokriće u sljedećem razdoblju | 170.110,81 |

Prihodi od poslovanja ostvareni su 73,6 % manje nego prošle godine. Značajne promjene evidentirane su kod sljedećih pozicija:

**Bilješka broj 1:**

**611- porez i prirez na dohodak**- povećanje za 7,5% u odnosu na prethodnu, 2023., godinu što je posljedica oporavka gospodarstva i povećanja plaća.

**Bilješka broj 2:**

**613-porezi na imovinu** - povećanje za 23,1% u odnosu na prethodno izvještajno razdoblje jer je izdano više Rješenja u odnosu na 2023. godinu te je bila veća naplata poreza.

**Bilješka broj 3:**

**614- porezi na robu i usluge-** u razdoblju od 01.01.2024. do 31.12.2024. godine ukupno je naplaćeno 10.745,29 € poreza na potrošnju što je više za 14,9 % u odnosu na prethodnu godinu iz razloga jer je Općina bila organizator ili suorganizator mnogih manifestacija (Susreti za Rudija, Ljeto u dvorcu Oršić…).

**Bilješka broj 4:**

**6331- tekuće pomoći proračunu iz drugih proračuna i izvanproračunskim korisnicima-** ostvareno je 819.619,89 €-u navedenom izvještajnom razdoblju Općini su uplaćena sredstva za fiskalnu održivost dječjih vrtića u iznosu od 127.446,00 €, sredstva fiskalnog izravnanja u iznosu od 599.557,72 €, pomoć za manifestaciju „Susreti za Rudija“ u iznosu od 6.636,14 €, sredstva za funkcionalno spajanje JLS u iznosu od 8.763,40 €, sredstva za refundaciju plaće za zajedničkog poljoprivrednog redara temeljem Sporazuma Gradova Donja Stubica i Oroslavje i općina Stubičke Toplice i Gornja Stubica u iznosu od 25.301,01 €, sredstva iz županijskog proračuna (KZŽ) u iznosu od 21.177,89 € (10.000,00 € za sufinanciranje manifestacije Susreti za Rudija i 11.177,89 € za sufinanciranje nabave radnih bilježnica za učenika OŠ) te sredstva iz državnog proračuna u iznosu od 30.737,73 € (30.000,00 € od Ministarstva demografije za rano provođenje učenja engleskog jezika i matematike za polaznike DV Jurek i 737,73 € za vojnu vježbu od Ministarstva obrane).

**Bilješka broj 5:**

**6332- kapitalne pomoći proračunu iz drugih proračuna i izvanproračunskim korisnicima-** u izvještajnom razdoblju od 01.01.2024. do 31.12.2024. godine ostvareno je 196.852,33 € pomoći što je manje za 89,9% u odnosu na prethodno izvještajno razdoblje iz razloga jer su se u 2023. godini sanirale ceste- posljedica potresa iz državnog proračuna (od srpnja 2023. godine- nakon što su iskorištena sredstva iz Fonda solidarnosti EU). U izvještajnom razdoblju od 01.01.2024. do 31.12.2024. Općini su uplaćena sredstva: 34.300,00 € za uređenje NC 1-036 Novini u naselju Slani Potok, 30.000,00 € za uređenje ceste NC 1-012 Mikulci-Sinkovići-Horvatinčići, 50.000,00 € za uređenje NC 1-038 Mucaki-Hreni, 31.669,83 € za građenje javne rasvjete na groblju u Gornjoj Stubici, 20.000,00 € uplaćeno je Općini iz županijskog proračuna (KZŽ) za kupnju zemljišta za izgradnju parkirališta za Spomen hižu R. Perešina, 30.882,50 € uplaćeno je Općini za sufinanciranje uređenja parka Rudolfa Perešina.

**Bilješka broj 6:**

**636-prihod proračunskim korisnicima iz proračuna koji im nije nadležan (DV Jurek)**- 5.204,20 €. U odnosu na prošlo izvještajno razdoblje smanjeni (indeks 16,10). Navedeni prihodi odnose se na djecu u programu predškole i djecu s teškoćama u razvoju. Navedeni prihodi u 2023. godini odnosili su se na uplate drugih Gradova i Općina za djecu koja su boravila dio 2023. godine u Dječjem vrtiću Jurek, te uplata MZO za sufinanciranje boravka djece u programu predškole i djecu s teškoćama u razvoju.

**Bilješka broj 7:**

**638- pomoći temeljem prijenosa EU sredstava-** ostvareno je ukupno 14.025,00 € što je manje za 99,8% u odnosu na prethodno izvještajno razdoblje razloga jer su se u 2023. godini sanirale ceste- posljedica potresa iz Fonda solidarnosti EU. 14.025,00 € odnosi se na sredstva tražena po ZNS-u 1. za građenje reciklažnog dvorišta.

**Bilješka broj 8:**

**641- prihodi od financijske imovine-** ukupno ostvareni prihodi od kamata na oročena sredstva i depozite po viđenju iznose 102,93 €. Ostvareni su u manjem iznosu nego u prethodnom izvještajnom razdoblju, a razlog tome su različita stanja novaca na žiro računu u trenutku obračuna kamata. Općina je ostvarila ukupne prihode od financijske imovine u iznosu od 79,05 €, a Dječji Vrtić Jurek 23,88 €.

**Bilješka broj 9:**

**642- prihodi od nefinancijske imovine-** u izvještajnom razdoblju ostvareno je 21.586,61 €, što je manje za 47,9 % u odnosu na isto izvještajno razdoblje u 2023. godini.

Odnose na prihode od koncesija za odvoz komunalnog otpada, prihode od zakupa poslovnih objekata, prihoda od iznajmljivanja društvenih domova, prihoda od spomeničke rente i naknade za nezakonito izgrađene građevine (koja je u usporedbi sa proteklom godinom naplaćena u manjem iznosu, a razlog tome je izdan manji broj rješenja u postupku legalizacije.)

**Bilješka broj 10:**

**651- upravne i administrativne pristojbe-** ukupno ostvareni prihodi (prihodi od grobnih naknada, naknada za mrtvačnicu i ukop, prihodi vodovoda) u navedenom izvještajnom razdoblju u 2024. godine iznose 184.765,01 €, a ostvareni su za 45,6 % više nego u prethodnom izvještajnom razdoblju. Uplaćeno je više sredstava za naknadu za mrtvačnicu i ukop, za grobne naknade i prihode vodovoda Dobri Zdenci, poslano je više opomena dužnicima.

**Bilješka broj 11:**

**652- prihodi po posebnim propisima-** ostvareni su u iznosu od 212.425,14 €, što je više za 33 % u odnosu na prethodno izvještajno razdoblje. Strukturu ovih prihoda čine prihodi od vodnog doprinosa, doprinosa za šume, uplata roditelja za sufinanciranje cijene smještaja djece u dječjem vrtiću. Povećanje je ostvareno i iz razloga povećanja ekonomske cijene dječjeg vrtića i povećanja broja polaznika dječjeg vrtića.

**Bilješka broj 12:**

**653- komunalni doprinosi i naknade-** u izvještajnom razdoblju od 01.01.2024. do 31.12.2024. godine ukupno ostvareni prihodi od komunalnih doprinosa i komunalnih naknada iznose 124.293,20 € što je više za 60,2 % u odnosu na prethodno izvještajno razdoblje. Naplaćeno je više komunalnih doprinosa i naknada za priključak, slale su se opomene za neplaćene račune.

**Bilješke uz račun iz računskog plana – šifra 3- RASHODI POSLOVANJA**

Rashodi poslovanja povećani su za 22,3% u odnosu na prethodnu godinu. Značajne promjene evidentirane su kod sljedećih pozicija:

**Bilješka broj 13:**

**311- plaće (bruto)-** ukupni rashodi za plaće u izvještajnom razdoblju od 01.01.2024. do 31.12. 2024. godine iznosili su 682.933,46 € što je više za 32,6% u odnosu na isto izvještajno razdoblje prethodne godine. Razlog povećanje rashoda je povećanje osnovice za obračun plaće djelatnika Općine, povećanja broja zaposlenih u dječjem vrtiću Jurek u odnosu na 2023. godinu te povećanja koeficijenata za obračun plaća zaposlenih u dječjem vrtiću Jurek.

**Bilješka broj 14:**

**313-doprinosi na plaće-** povećanje doprinosa za obvezno zdravstveno osiguranje zbog povećanja osnovice za obračun plaće djelatnika, povećanja broja zaposlenih u dječjem vrtiću Jurek u odnosu na 2023. godinu te povećanja koeficijenata za obračun plaća zaposlenih u Dječjem vrtiću JUREK.

**Bilješka broj 15:**

**321-naknade troškova zaposlenima-** povećanje rashoda za 11,7 % u odnosu na isto izvještajno razdoblje u 2023. godini. Najveće povećanje rashoda ostvareno je na kontu službena putovanja i ostale naknade troškova zaposlenima- korištenje privatnog automobila u službene svrhe.

**Bilješka broj 16:**

**322-rashodi za materijal i energiju-** povećanje rashoda za 16 % u odnosu na isto izvještajno razdoblje u 2023. godini. Razlog povećanja rashoda je inflacija cijena energije, uredskog materijala (tonera za printere i papira za kopiranje..) i povećanja broja korisnika dječjeg vrtića u 2024. godini u odnosu na 2023. godinu.

**Bilješka broj 17:**

**323-rashodi za usluge-** povećani su za 19,8 % u odnosu na isto izvještajno razdoblje u prethodnoj godini, a odnose se na usluge redovnog poslovanja te tekućeg održavanja nerazvrstanih cesta, zgrada, opreme i prijevoznih sredstava.

**Bilješka broj 18:**

**329-ostali nespomenuti rashodi poslovanja-** povećanje za 49,0 %, povećani je proračun za redovna sredstva koja Općina svaki mjesec isplaćuje TZ, povećani su troškovi za osiguranje osoba i imovine, povećani su troškovi reprezentacije, troškovi protokola... Dječji Vrtić Jurek je u 2024. plaćao naknadu za nezapošljavanje invalida za razdoblje od dva mjeseca iz 2023. god., koje je nastupilo zbog odlaska jedne djelatnice koja je imala status do utvrđivanja i prijave nove djelatnice s utvrđenim invaliditetom.

**Bilješka broj 19:**

**342-kamate za primljene predujmove i zajmove-**smanjenje rashoda za 74,1%. U 2023. godini bilo je više uplata kamata zbog kratkoročnog kredita koji je Općina ugovorila s Privrednom bankom Zagreb, a za financiranje sanacije cesta od posljedica potresa, a koji je u konačnici bio otplaćeni sredstvima EU.

**Bilješka broj 20:**

**343-ostali financijski rashodi-** povećanje rashoda za usluge platnog prometa za 34,3 % u odnosu na isto izvještajno razdoblje u 2023.godini. U odnosu na prošlo izvještajno razdoblje povećani indeks uslijed povećanja cijena bankarskih usluga i usluga platnog prometa u 2024. u odnosu na 2023. godinu.

**Bilješka broj 21:**

**352-subvencije trgovačkim društvima, zadrugama, poljoprivrednicima i obrtnicima izvan javnog sektora-** ukupni rashodi za subvencije u navedenom izvještajnom razdoblju iznosili su 45.922,69 €, bilo je manje isplata subvencija poljoprivrednicima i obrtnicima.

**Bilješka broj 22:**

**363-pomoći unutar općeg proračuna-** rashodi za pomoći unutar općeg proračuna povećani su za 99,7 % u odnosu na isto izvještajno razdoblje u prethodnoj godini i iznose 57.667,64 € ( više je isplaćeno tekućih pomoći Javnoj vatrogasnoj postrojbi Zabok, plaćeni su i troškovi Općini Stubičke Toplice temeljem zajedničkog organiziranja obavljanja poslova komunalnog redara- troškovi plaće, prijevoza i druga materijalna prava).

**Bilješka broj 23:**

**366-pomoći proračunskim korisnicima drugih proračuna-** ukupni rashodi za pomoći proračunskim korisnicima drugih proračuna (prijenosi za sufinanciranje dječjih vrtića) iznose 35.091,40 € i bilježe povećanje rashoda za 177,2 % u odnosu na isto izvještajno razdoblje u prethodnoj godini zbog poskupljenja ekonomske cijene vrtića.

**Bilješka broj 24:**

**372 – ostale naknade građanima i kućanstvima iz proračuna-** u navedenom izvještajnom razdoblju Općina je isplatila sveukupno 164.589,11 €. Na navedenim kontima knjiže se isplate stipendija i školarina, sufinanciranje logopeda, podmirenje troškova stanovanja, sufinanciranje pomagača u nastavi, nabava školskih knjiga, pomoć za novorođenu djecu..

**Bilješka broj 26:**

**381– tekuće donacije-** Općina je isplatila redovna sredstva za rad Sportskoj zajednici, Crvenom križu, političkim strankama i udrugama temeljem natječaja za financiranje programa i projekata koje provode udruge na području Općine Gornja Stubica u sveukupnom iznosu od 195.188,65 €.

**Bilješka broj 27:**

**92211-višak prihoda poslovanja- preneseni-** iznosi 1.297.149,40 €. Na navedenom kontu knjižena je korekcija početnih stanja obveza.

**Bilješke uz račun iz računskog plana – šifra 7- PRIHODI OD PRODAJE NEFINANCIJSKE IMOVINE**

**Bilješka broj 28:**

**711- prihodi od prodaje materijalne imovine- prirodnih bogatstava-** ostvareno je 274,00 € za otkup dijela poljoprivrednog zemljišta.

**Bilješka broj 29:**

**721-prihodi od prodaje građevinskih objekata-** u izvještajnom razdoblju nije bilo ostvarenih prihoda od prodaje građevinskih objekata.

**Bilješke uz račun iz računskog plana – šifra 4- RASHODI ZA NABAVU NEFINANCIJSKE IMOVINE**

**Bilješka broj 30:**

**411-materijalna imovina- prirodna bogatstva-** utrošeno je 24.462,00 € za kupnju zemljišta za potrebe gradnje parkirališta za potrebe Spomen hiže Rudolfa Perešina.

**Bilješka broj 31:**

**421-građevinski objekti-** ukupni rashodi za građevinske objekte u izvještajnom razdoblju 2024. godine iznose 922.206,60 €, a odnose se na radove za unutarnje opremanje Spomen hiže Rudolfa Perešina, izradu idejnog i glavnog projekta ŠRC, asfaltiranje nerazvrstanih cesta na području Općine, projektnu dokumentaciju za cestu NC 2-099 Sekirevo selo- Karivaroš- Sveti Matej, izradu projektne dokumentacija za klizišta Pošteki i NC 1-004 Sovići- Crkva- Bosaki, radove na reciklažnom dvorištu, stručne nadzore... Rashodi su jako smanjeni u odnosu ne prethodnu godinu (u 2023. godini u istom izvještajnom razdoblju provodili su se projekti sanacije cesta od posljedica potresa financirani iz Fonda solidarnosti EU).

**Bilješka broj 32:**

**422- postrojenja i oprema-** ukupni rashodi zakupnju postrojenja i oprema iznose 66.196,57 € i povećani su za 36,2% u odnosu na isto izvještajno razdoblje u 2023. godini. Tijekom 2024. godine Općina je kupila nova računala, uredski namještaj za opremanje prostora za komunalnu redarku, tv za ured Općine (u svrhu prezentacija), flakserice. Na navedenom kontu knjižena je i nabavljena oprema za reciklažno dvorište te je iz tog razloga došlo do povećanja indeksa. Rashodi za nabave opreme za dječji Vrtić Jurek iznose 2.208,44 eura.

**Bilješka broj 33:**

**426- ulaganja u računalne programe**- 3.750,00 € uslijed nabave aplikacija Transparentno i Oki toki u dječjem vrtiću Jurek. Navedenog troška nije bilo u 2023. godini.

**Bilješka broj 34:**

**452- dodatna ulaganja na postrojenju i opremi** - 27.604,68 €. U 2024. godini u dječjem vrtiću Jurek pristupilo se rekonstrukciji u strojarnici /kotlovnici te je nabavljen plinski bojler zbog potreba grijanja i tople vode.

**Bilješke uz račun iz računskog plana – šifra 8- PRIMICI OD FINANCIJSKE IMOVINE I ZADUŽIVANJA**

**Bilješka broj 35:**

U izvještajnom razdoblju Općina je dogovorila kredit u iznosu od 300.00,00 € u suradnji s PBZ-om za financiranje tekućeg poslovanja i kratkoročni kredit za izgradnju reciklažnog dvorišta u iznosu od 498.385,00 €, a koji će u konačnici biti otplaćeni bespovratnim EU sredstvima.

**Bilješke uz račun iz računskog plana – šifra 5- IZDACI ZA FINANCIJSKU IMOVINU I OTPLATE ZAJMOVA**

**Bilješka broj 36:**

**544- otplata glavnice primljenih kredita i zajmova od kreditnih i ostalih financijskih institucija izvan sektoru-** Općina je u izvještajnom razdoblju od 01.01.2024. do 31.12.2024. otplatila dio glavnice u iznosu od 1.567.795,47 € za kratkoročni kredit za sanaciju cesta od posljedica potresa, a koji je u konačnici financirani iz Fonda solidarnosti EU i dio iz vlastitih sredstava, 240.000,00 € za kredit za financiranje tekućeg poslovanja i 35.070,76 € za dugoročni kredit za gradnju DV Jurek.

**Bilješka broj 37:**

**547- otplata glavnice primljenih zajmova od drugih razina vlasti-** izvršena je otplata nedostajućih sredstva koja su dobivena iz državnog proračuna, a za godišnje prijave poreza i izvršena je otplata glavnice za beskamatni kredit iz državnog proračuna za sanaciju šteta od potresa u iznosu od 83.637,88 €.

**Bilješka broj 38:**

**19- rashodi budućih razdoblja i nedospjela naplata prihoda**- na navedenom kontu knjižena je plaća za prosinac 2024. i godišnja pretplata za 2025. godinu- Novi informator.

**Bilješke uz obrazac Bilanca**

**Bilješka broj 39:**

Ukupna vrijednost imovine na dan 31.12.2024.godine iznosi 18.246.363,53 € što je jednako obvezama i vlastitim izvorima.

**Bilješka broj 40:**

Razlika između početnog i završnog stanja na računima dugotrajne imovine nastala je zbog ispravka vrijednosti, rashodovanja, nabave nove opreme. Oprema se rashodovala jer je povjerenstvo za popis imovine ustanovilo kako je oprema neupotrebljiva te je dala prijedlog za rashod iste, a načelnik je donio odluku o rashodovanju (inventura za 2024.godinu). Za ispravak vrijednosti imovine korištene su propisane stope.

051-građevinski objekti u pripremi- iznos od 816.601,76 € odnosi se na dovršetak unutarnjeg opremanja Spomen hiže Rudolfa Perešina, na projektnu dokumentaciju za uređenje igrališta u Svetom Mateju, Modrovcu, Gusakovcu i nasuprot Općine, za projektnu dokumentaciju za sanaciju klizišta Pošteki, za asfaltiranje nerazvrstanih cesta na području Općine, za građenje reciklažnog dvorišta.

Financijska imovina – vrijednost na kraju 2024.g. manja je za 44,9% u odnosu na 2023.g. Manje je novaca na računu, trošio se preneseni višak iz 2024.g.

Depoziti, jamčevni polozi i potraživanja od zaposlenih te za više plaćene poreze i ostalo veća je vrijednost za 90,5% u odnosu na 2023.godinu. Na navedenim kontima knjižena je uplata prema dobavljačima po ponudi, a računi nisu zaprimljeni u 2024. godini.

Potraživanja za prihode poslovanja- veća je vrijednost za 12,6%- knjižena su potraživanja za ZNS 3 za građenje reciklažnog dvorišta pa je veća vrijednost u odnosu na 2023. godinu.

Rashodi budućih razdoblja- tu su evidentirani rashodi za zaposlene za prosinac 2024.godine i te troškovi pretplate na časopis za 2025.godinu.

**Obveze i vlastiti izvori**

Ukupne obveze na kraju godine manje su za 3,60% u odnosu na početak godine, najveće smanjenje obveza je smanjenje obveza za kredite i zajmove-tuzemne (početkom 2024. godine otplatio se mostni kredit za financiranje sanacije cesta od posljedica potresa, a koji je u konačnici bio otplaćeni bespovratnim EU sredstvima).

Manjak prihoda poslovanja- iznosi 170.110,81 €, veliki dio manjka prihoda poslovanja odnosi se na asfaltiranje nerazvrstanih cesta na području Općine kreditom Hrvatske banke za obnovu i razvitak. Hrvatska banka za obnovu i razvitak, temeljem ugovora, račune plaća direktno dobavljačima na njihov račun. Prva plaćanja Hrvatska banka za obnovu i razvitak izvršila je početkom siječnja 2025. godine, a dosta računa za plaćanje radova, stručnog nadzora Općina je zaprimila tijekom 2024. godine.

Obračunati prihodi poslovanja, račun 96, nema značajnih promjena.

Izvanbilančni zapisi- veći su za 44,1% u odnosu na 2023. godinu jer su na navedenom kontima knjižena primljena jamstva za uredno ispunjenje ugovora i jamstva za otklanjanje nedostataka u garantnom roku te dana jamstva.

Sudski sporovi u tijeku- slučaj Šimunić, Vrhovni sud, dječji vrtić Jurek nema sudskih sporova u tijeku

Evidencija primljenih zadužnica- stanje na dan 31.12.2024.

|  |  |  |  |  |  |  |
| --- | --- | --- | --- | --- | --- | --- |
| R.  br. | Datum izdavanja/  primanja jamstva | Instrument  Osiguranja | Iznos danog/  primljenog  jamstva | Primatelj/davatelj jamstva | Namjena | Rok  važenja |
| 1. | 09.11.2022. | Bjanko zadužnice | 72.997,55 EUR | Orešić, autoprijevoz i niskogradnja | Održavanje NC i odvodnih jaraka | 2025.godina |
| 2. | 17.01.2023. | Bjanko zadužnice | 1.990,84 EUR | Zagorje pro-kon d.o.o. | Izrada projektno-tehničke dok. Za sanaciju klizišta NC 1-055 Šišaki- Kovačići i NC 1-009 Šobaki- Peleski | 17.01.2026. |
| 3. | 17.02.2023. | Bjanko zadužnice | 4.000,00 EUR | Ščukanec, elektroinstalatersko frizerski obrt | Izgradnja javne rasvjete na području Općine | 17.02.2033. |
| 4. | 30.10.2023. | Bjanko zadužnice | 6.636,14 EUR | Ščukanec, elektroinstalatersko frizerski obrt | Održavanje javne rasvjete na području Općine | 30.10.2025. |
| 5. | 06.03.2023. | Bjanko zadužnce | 3.981,68 EUR | Gradmost d.o.o. | Asfaltiranje i modernizacija NC | 06.03.2025. |
| 6. | 23.06.2023. | Bjanko zadužnice | 20.000,00 EUR | Vodoprivreda- Zagreb | Sanacija klizišta Guskaovec i Jakšinec | 23.07.2028. |
| 7. | 23.06.2023. | Bjanko zadužnice | 10.000,00 EUR | Tarac- Zvonko Jakuš | Sanacija klizišta Dobri Zdenci i Karivaroš | 23.06.2029. |
| 8. | 23.06.2023. | Bjanko zadužnice | 20.000,00 EUR | NGH grupa | Sanacija klizišta Dobri Zdenci i Karivaroš | 23.07.2028. |
| 9. | 28.03.2023. | Bjanko zadužnice | 10.000,00 EUR | Ščukanec, elektroinstalatersko frizerski obrt | Izgradnja javne rasvjete na području Općine | 28.03.2033. |
| 10. | 17.05.2023. | Bjanko zadužnice | 10.000,00 EUR | Ščukanec, elektroinstalatersko frizerski obrt | Modernizacija javne rasvjete na području Općine | 17.05.2033. |
| 11. | 27.02.2023. | Bjanko zadužnice | 3.000,00 EUR | Zagorje pro-kon | Izrada projektno tehničke dokumentacije za klizišta Jakopovići, Zagrebačka i Sveti Matej | 27.02.2025. |
| 12. | 28.02.2023. | Bjanko zadužnice | 3.000,00 EUR | Zagorje pro-kon | Izrada projektno tehničke dokumentacije za sanaciju 11 cesta | 28.02.2026. |
| 13. | 23.05.2023. | Bjanko zadužnice | 2.000,00 EUR | Zrcalo inženjering | Izrada projektno tehničke dokumentacija za Spomen hižu R. Perešina | 23.05.2026. |
| 14. | 17.05.2023. | Bjanko zadužnice | 10.000,00 EUR | Orešić, autoprijevoz i niskogradnja | Sanacija odvodnog jarka sa zacjevljenjem i proširenjem prometnice u Brezanskoj ulici | 17.05.2026. |
| 15. | 28.02.2023. | Bjanko zadužnice | 20.000,00 EUR | Zagorje pro-kon | Izrada projektno tehničke dok. za sanaciju 25 cesta | 28.02.2026. |
| 16. | 08.09.2023. | Bankarske garancije | 291.013,26 EUR | NGH gradnja d.o.o. | Sanacija oštećenje NC nastalih erozijom tla-radovi 11 cesta | 11.08.2025. |
| 17. | 19.07.2023. | Bjanko zadužnice | 10.000,00 EUR | Zagorje pro-kon | Usluga stručnog nadzora- 11 cesta | 19.07.2026. |
| 18. | 20.07.2023. | Bankarska garancija | 10.470,09 EUR | Orešić, autoprijevoz i niskogradnja | Rekonstrukcija propusta i dijela NC Modrovec | 10.07.2028. |
| 19. | 19.06.2023. | Bjanko zadužnice | 4.000,00 EUR | Zagorje pro-kon | Usluga stručnog nadzora- 3 klizišta | 19.06.2026. |
| 20. | 09.08.2023. | Bankarske garancije | 391.948,20 EUR | Zajednica ponuditelja NGH gradnja i NGH grupa | Sanacija cesta- 25 cesta | 10.09.2025. |
| 21. | 26.07.2023. | Bjanko zadužnice | 15.000,00 EUR | Zagorje pro-kon | Stručni nadzor- 25 cesta | 26.07.2026. |
| 22. | 05.07.2023. | Bankarska garancija | 15.074,15 EUR | Haramustek gradnja i centar gradnje Dominko | Sanacija oštećenja klizišta | 29.06.2025. |
| 23. | 23.06.2023. | Bjanko zadužnice | 20.000,00 EUR | Tarac- Zvonko Jakuš | Sanacija oštećenja klizišta | 23.06.2028. |
| 24. | 08.02.2024. | Bjanko zadužnice | 3.000,00 EUR | Zagorje pro-kon | Izrada projektno tehničke dok. cesta Sekirevo selo- Karivaroš- Sveti Matej | 08.02.2027. |
| 25. | 01.12.2023. | Bjanko zadužnice | 3.000,00 EUR | Orešić, autoprijevoz i niskogradnja | Sanacija odrona na NC 1-034 Slani Potok | 01.12.2025. |
| 26. | 28.08.2024. | Bjanko zadužnice | 10.000,00 EUR | Orešić, autoprijevoz i niskogradnja | Sanacija odvodnog jarka i proširenje- Brezanska ulica | 28.08.2025. |
| 27. | 04.03.2024. | Bjanko zadužnice | 10.000,00 EUR | Orešić, autoprijevoz i niskogradnja | Modernizacija dijela NC 1-022 ulica A. Šenoe | 04.03.2026. |
| 28. | 01.02.2024. | Bjanko zadužnice | 10.000,00 EUR | Ščukanec, elektroinstalatersko frizerski obrt | Održavanje javne rasvjete na području Općine | 01.02.2025. |
| 29. | 02.07.2024. | Bankarska garancija | 11.290,83 EUR | Metalbeneton d.o.o. | Izgradnja i opremanje Spomen hiže R. Perešin | 15.02.2025. |
| 30. | 09.08.2024. | Bjanko zadužnice | 75.000,00 EUR | Fergy građenje | Uređenje parka oko biste R. Perešina | 08.08.2026. |
| 31. | 02.05.2024. | Bjanko zadužnice | 10.000,00 EUR | Arhivanalitika | Izrada podloge za izradu provedbenog plana razvoja | 07.01.2025. |
| 32. | 10.05.2024. | Bjanko zadužnice | 13.185,35 EUR | Euroconsulting d.o.o. | Pružanje savjetodavnih usluga- reciklažno dvorište | 15.03.2025. |
| 33. | 03.07.2024. | Bjanko zadužnice | 10.000,00 EUR | HEP opskrba | Opskrba el.energijom 2024./2025. | 01.07.2025. |
| 34. | 25.07.2024. | Bjanko zadužnice | 10.000,00 EUR | Orešić, autoprijevoz i niskogradnja | Sanacija NC 1-012 Mikulci- Sinkovići- Horvatinčići | 24.07.2026. |
| 35. | 24.09.2024. | Bjanko zadužnice | 42.000,00 EUR | Huđek obrt | Asfaltiranje NC na području Općine (HBOR kredit) | 31.03.2025. |
| 36. | 19.09.2024. | Bjanko zadužnice | 20.000,00 EUR | Živina d.o.o. | Asfaltiranje NC na području Općine (HBOR kredit)- grupa 1 | 14.03.2025. |
| 37. | 19.09.2024. | Bjanko zadužnice | 20.000,00 EUR | Živina d.o.o. | Asfaltiranje NC na području Općine (HBOR kredit)- grupa 2 | 14.03.2025. |
| 38. | 01.10.2024. | Bjanko zadužnice | 10.000,00 EUR | Fergy građenje | Modernizacija NC 1-038 Mucaki- Hreni | 24.01.2025. |
| 39. | 24.09.2024. | Bjanko zadužnice | 10.000,00 EUR | Fergy građenje | Modernizacija NC 1-036 Novini | 31.03.2025. |
| 40. | 26.09.2024. | Bjanko zadužnice | 2.000,00 EUR | Zagorje pro-kon | Usluga stručnog nadzora- grupa 1 i 2 (HBOR kredit) | 14.03.2025. |
| 41. | 26.09.2024. | Bjanko zadužnice | 2.000,00 EUR | Zagorje pro-kon | Usluga stručnog nadzora (HBOR kredit) | 31.03.2025. |
| 42. | 30.07.2024. | Bjanko zadužnice | 2.000,00 EUR | EL-po | Nabava vodovodnog materijala | 23.08.2025. |
|  |  | **UKUPNO** | **1.228.588,09 EUR** |  |  |  |

**Evidencija danih zadužnica- stanje na dan 31.12.2024.**

a) bjanko zadužnica na iznos od 75.000,00 EUR- predano Ministarstvu regionalnog razvoja i fondova EU- modernizacija ceste Mucaki- Hreni

b) zadužnica na iznos od 1.250.000,00 EUR- predano HBOR – dugoročni kredit za projekt asfaltiranja nerazvrstanih cesta na području Općine Gornja Stubica

**Bilješke uz obrazac RAS-funkcijski**

**Bilješka broj 41:** Sadrži rashode razvrstane prema njihovoj namjeni. Razvrstavaju se rashodi poslovanja razreda 3 i rashodi za nabavu nefinancijske imovine razreda 4, a izdaci za financijsku imovinu i otplatu zajmova (razred 5) ne uključuje se u ovaj obrazac.

**Bilješke uz obrazac P-VRIO**

**Bilješka broj 42:**

U obrascu P-VRIO evidentira se promjena u vrijednosti i obujmu imovine i obveza. Knjiženo je smanjenje vrijednosti imovine 391,33 € zbog rashodovanja imovine koja ima sadašnju vrijednost.

**Bilješke uz račun iz računskog plana – šifra 2 – OBVEZE**

**Bilješka broj 43:**

Ukupno stanje obveza na dan 31.12.2024. iznosi 1.968.946,47 €. Najznačajnije promjene se odnose na slijedeće pozicije:

1. Šifra 231 - Obveze za zaposlene povećane su u odnosu na prethodnu godinu. Razlog povećanja je rast plaća, odnosno uz donošenje odluke o novoj osnovici i novim koeficijentima za zaposlene, dolazi do rasta obveza za plaće.
2. Šifra 24 - Obveze za nabavu nefinancijske imovine iznose 345.832,52 € i odnosi se na obveze prema dobavljačima za izvršene radove i pružene usluge u 2024. godini.
3. Šifra 26 - Obveze za kredite i zajmove manje su u odnosu na isto izvještajno razdoblje prošle godine.

Gornja Stubica, 25.02.2025.

Bilješke sastavila: Nikolina Šalković, 049/289-687

Općinski načelnik:

Jasmin Krizmanić, dipl.ing.prometa \_\_\_\_\_\_\_\_\_\_\_\_\_\_\_\_\_\_